ཧཱུྃཿ དམ་ཚིག་རྡོ་རྗེའི་སྒོམ་བཟླས་ལ་བརྩོན་པ་གྲིབ་རིགས་སེལ་བའི་གདམས་ངག་
བཞུགས༔ དང་པོ་སྟེང་གདོན་བསྲུང་ན༔ རང་ཉིད་དམ་ཚིག་རྡོ་རྗེ་སྐུ་མདོག་མཐིང་༔ཕྱག་གཡས་རྡོ་རྗེ་གཡོན་པས་གཟའ་བདུད་འཛིན༔ གནས་ལྔར་གསང་བདག་ཕྱག་རྡོར་རིགས་ལྔ་དང་༔ ལུས་ཀྱི་ཕྱི་ནང་ཁྲོ་ཆུང་མེ་མཚོན་གཏམས༔ དུར་ཁྲོད་ཆས་རྫོགས་མེ་ཡི་ཀློང་དུ་གསལ༔ ཨོཾ་བཛྲ་ཙཎྚ་མ་ཧཱ་རོ་ཥ་ཎ་ཧཱུྃ་ཕཊ༔ ཀེ་ཏ་ཀེ་ཏ་རཱ་ཧུ་ལ་རཀྵ་མ་མ་རཀྵ་རཀྵ་བྷི་ཎ་ཤ་ཡ་དུག་དང་གྲིབ་སརྦ་རཾ་རཾ་རཀྵ་རཀྵ༔ ཉིན་རེ་བཞིན་དུ་སྟོང་བཟླས་ཤིང་༔ སྟོད་གཡོག་མགོ་མཇུག་
བཟློག་ནས་གྱོན༔ སྡེ་བརྒྱད་མཐོང་རེག་དུག་དང་གྲིབ༔ ཕྱིར་བྱུང་ནམ་མཁར་ཡལ་བར་བསམ༔ དེ་ཡི་ཟ་
ཡིག་ནི༔ རརཤསནྣཿ སྲིན་བྱའི་ཀླད་པ་བྱུག་སྟེ་བཟའ༔ འདི་ཡིས་སྟེང་གདོན་གྲིབ་རྣམས་དང་༔ སྨྱོ་བྱེད་
བརྗེད་བྱེད་གཞན་ཡང་ཐུབ༔ ཤིན་ཏུ་ཟབ་ཟབ་ཟབ༔ འོག་གདོན་བསྲུང་ན༔ དམ་ཚིག་རྡོ་རྗེ་དུད་ཁ་དབུ་དགུ་པ༔ སྦྲུལ་གྱི་གདེངས་ཀ་ཁ་དོག་ལྔ་པས་བརྒྱན༔ ཕྱག་གཡས་རྡོ་རྗེ་གཡོན་པས་ཀླུ་བདུད་འཛིན༔ གནས་ལྔར་ཕྱག་རྡོར་གཞན་ཡང་ཁྲོ་ཁྱུང་མེ༔ ཀླུ་འདུལ་ཁྲ་ཐབས་སྤྲུལ་པ་སྤྲིན་ལྟར་གཏིབ༔ མེ་དཔུང་ཀློང་ན་དྲག་སྔགས་འབྲུག་ལྟར་ལྡིར༔ ཐུགས་ཀར་ཡེ་ཤེས་སྦྲུལ་དཀར་སྲོག་ཡིག་ཏྲིཿ དེ་ལ་མེ་འབར་ཀླུ་གདོན་བསྲེག་པར་བསམ༔ ཨོཾ་ནཱ་ག་རཱ་ཛ་ཕེ་ལཾ་ཏྲིག་བྷྱོ༔ ནཱ་ག་ཁྲོཾ་ཧྲཱི་རཾ་རཾ༔ ཀླུ་གདོན་ནག་པོ་སོད༔ ཕྱག་རྡོར་རྩ་སྔགས་ལ་སོགས་སྦྱར༔ ལྷྭམ་ཁྱུང་དུ་

དམིགས་ནས་གཡུག༔ དེ་ཡི་ཟ་ཡིག་ནི༔ ན ཐུཾརྦདདཿ སྦྲུལ་གྱི་ཤ་ཁྲག་བྱུག་སྟེ་བཟའ༔
མཛེ་རིགས་སེལ་བར་ཐེ་ཚོམ་མེད༔ ས་མ་ཡ༔ རྒྱ་རྒྱ༔ ཤིན་ཏུ་ཟབ་ཟབ་ཟབ༔ བར་གདོན་བསྲུང་ན༔

དམ་ཚིག་རྡོ་རྗེ་དམར་ནག་དབུ་གསུམ་པ༔ ཕྱག་ན་རྡོ་རྗེ་ལྕགས་སྡིག་སྡེ་བརྒྱད་སྙིང་༔ གནས་ལྔར་གུ་རུ་དྲག་པོ་རིགས་ལྔ་དང་༔ ཁྲོ་ཁྱུང་མེ་མཚོན་དུག་མེ་ལྗང་ནག་འབར༔ ཐུགས་ཀར་གཤིན་རྗེ་ཟིལ་གནོན་མཐིང་ནག་རྔམས༔ དུག་ལྔའི་རང་གཟུགས་ཟ་བྱེད་སྤུན་ལྔ་བརྗིད༔ སྡེ་བརྒྱད་ཤ་ཟོས་ཁྲག་འཐུང་སྙིང་བཏོན་བསམ༔ ཨོཾ་མ་ཧཱ་གུ་རུ་རཀྴ་ཛྭ་ལ་ཧཱུྃ༔ ཨེ་ཏྲཾ་འབྱུང་པོ་རྦད་ཐུམ་དྲིལ་དྲིལ༔ བཟླས་པས་སྣང་སྲིད་དྲེགས་པ་ཅན་བརྒྱལ་ཞིང་ཁ་ནས་ཁྲག་སྐྱུག་འགྱུར༔
སྐེ་རགས་སྦྲུལ་དམིགས་སྐྲ་མཚམས་བཅིང་༔ དེ་ཡི་ཟ་ཡིག་ནི༔ ཨེདྱ ཿ འབྱུང་བྱའི་
ཁྲག་བྱུགས་ཟོས་པ་ན༔ སྡེ་བརྒྱད་གནོད་པ་རང་དེངས་འགྱུར༔ ས་མ་ཡ༔ རྒྱ་རྒྱ༔ ཤིན་ཏུ་
ཟབ་ཟབ་ཟབ༔ཉམས་གྲིབ་བསྲུང་ན༔ དམ་ཚིག་རྡོ་རྗེ་མཐིང་སྐྱ་ཐལ་བའི་མདོག༔ ཁྲོ་ཆགས་བཞད་པའི་ཉམས་ལྡན་སྦྲུལ་རིགས་ལྔའི༔ གདེངས་ཀ་ཕྱོགས་བཅུར་གཟིགས་ཤིང་ལྕེ་གཉིས་རྡེབ༔ ཕྱག་གཡས་ཤེལ་གྱི་རྡོ་རྗེ་རྩེ་དགུ་ཕྱར༔གཡོན་པས་ཕག་ནག་མགོ་དགུ་ཕྱར་ཐབས་འཛིན༔ གནས་ལྔར་སྤྲུལ་པའི་སྨེ་བརྩེགས་རིགས་ལྔ་དང་༔ གཞན་ཡང་ལས་བྱེད་ཁྲ་ཐབས་ཆར་ལྟར་འབེབས༔ འཇའ་འོད་མེ་དཔུང་འཁྲིགས་པའི་ཀློང་དུ་བཞུགས༔ ཐུགས་ཀར་གཙང་སྨེ་བྲལ་བ་དུད་ཁའི་མདོག༔ དུག་ལྔ་ཡེ་ཤེས་ལྔ་ལྡན་ངོ་བོར་བཞུགས༔ ཨོཾ་བཛྲ་ཀྲོ་ཏ་ཛྙཱ་ན་པཉྩ་ས་ཏྭ་ཧཱུྃ་ཕཊ༔ ཨུཥྩི་ཊ་དུག་སྣ་རཾ་རཾ་བྷི་ཥ་ཤིནྟཾ་དྷེ་ཤ་མ་མ་དྲཀྵི་ཏེ་ཧཱུྃ་ཕཊ༔ ཅེས་བཟླས་ཁ་ཕོར་ཆུས་བཀང་སྟེ༔ ཕྱོགས་སུ་གཏོར་ཞིང་
སྟེང་འོག་བཀན༔ དེ་ཡི་ཟ་ཡིག་ནི༔ ཨུཥྩྀ ཿ ཕག་ཁྲག་བྱུགས་ནས་ཟོས་པ་ཡིས༔ ཉམས་
གྲིབ་ཟླས་གྲིབ་ཞེན་གྲིབ་སོགས༔ དྲི་མེད་ཤེལ་རྡུལ་ཕྱིས་ལྟར་འགྱུར༔ དེ་ལྟར་གཞན་ལ་མེད་པ་ཡི༔ ཟབ་ཁྱད་བཛྲ་ས་མ་ཡ༔ སེམས་དཔའ་སྙིང་པོའི་བསྒོམ་བཟླས་འདི༔ གྲིབ་རིགས་གཉེན་པོ་བླ་ན་མེད༔ འགྲོ་ལྡིང་མཁའ་འགྲོའི་མན་ངག་མཆོག༔ རིན་ཆེན་གསེར་ཞུན་དྭངས་མ་འདྲ༔ ཤིན་ཏུ་གསང་སྟེ་ཉམས་
བླང་ན༔ བྱིན་རླབས་ནམ་མཁའི་སྤྲིན་ལྟར་འཁྲིགས༔ བར་ཆད་གཡུལ་རྒྱལ་གདོན་མི་ཟ༔ ཐེ་ཚོམ་མེད་དོ་
པདྨའི་བཀའ༔ ས་མ་ཡ༔རྒྱ་རྒྱ༔ གཏེར་རྒྱ༔ སྦས་རྒྱ༔ གསང་རྒྱ༔ གུ་ཧྱ༔ བརྡ་ཐིམ༔ ཞེས་མཆོག་
སྤྲུལ་པདྨ་མདོ་རྒྱུད་རྒྱ་མཚོས་གསུངས་བསྐུལ་ངོར་དགེ་བསྙེན་འབྲོང་རི་སྨུག་པོའི་དབེན་གནས་སུ་༧ཨོ་
རྒྱན་ཕྲིན་ལས་གླིང་པས་གཏན་ལ་ཕབ་པའི་ཡི་གེའི་རིས་བྱེད་ཆོས་ལྡན་གྱིས་སོ། །

༔ སྐྲ་སོགས་ལུས་ཀྱི་དག་དྲན་ནི༔ ཨཱཿ སེམས་ཉིད་ཡེ་ནས་རྡོ་རྗེ་ཕག་མོ་ཡིན༔དེ་ཕྱིར་ཕུང་ཁམས་ཐམས་ཅད་ལྷ་རུ་དག༔ སྐྲ་དང་བ་སྤུ་ཡེ་ཤེས་མཁའ་འགྲོའི་གྲོང་༔ སྐུ་གསུམ་ཡེ་ཤེས་དགོངས་པར་ལྷུན་གྱིས་གྲུབ༔ དབྱངས་གསལ་
རྟེན་སྙིང་བདུན་རེ་བརྗོད༔ རྗེས་སུ་འོད་གསལ་དབྱིངས་སུ་འཇོག༔ དེ་ཡིས་ཕུང་པོ་ལྷ་སྐུར་སྨིན༔ སྐུ་
གཉིས་ཡེ་ཤེས་མངོན་དུ་འགྱུར༔ ས་མ་ཡ༔ རྒྱ་རྒྱ་རྒྱ༔ ཞེས་རང་སློབ་རིག་འཛིན་དཔལ་བཟང་ངོར་
འབྲོང་རིའི་དབེན་གནས་སུ་ཕྲིན་ལས་གླིང་པས་སོ།། དགེའོ།།